Ribe Stifts Adresseaviser, 1843-08-21
Beslaglæggelserne af det sidste Nr. af "Folkebladet samt af "Fædrelandets Torsdags og Fredags=Nummer ere blevne stadfæstede af Cancelliet, uden at dog nogen Action skal anlægges mod vedkommende Redacteurer. (B. T.)Man hører saa ofte Militaire baade i Land- og Sø-Etaten, som høre til den saakaldte gamle Skole, fremsætte og paa det Jvrigste forsvare den Paastand, at det er umuligt at regere Almuefolk uden Prygl. Urigtigheden af denne barbariske Sætning er saa ofte practisk beviist, at man tilsidst kunde vente at være fritagen for theoretisk at godtgjøre den. Det glæder os at kunne berette, at den nu ogsaa, saavidt vi vide første Gang, er gjendreven paa et Sted, hvor den før har været anseet ophøiet over enhver Tvivl. Paa Cadetcorvettens sidste Tour foregik en Forandring, Skibets indre Politi, som vi haabe ei vil være uden Jndflydelse paa Tonen i vor Marine i det Hele. Lieutenant Jpsen, der var Næstcommanderende, viste nemlig, som Haandhæver af Ordenen paa Skibet, den Humanitet og gode Tact ganske at afskaffe korporlig Revselse. Følgen heraf var, at der, efter Alles Sigende, herskede ikke blot den største Orden, men tillige en saa yppelig Tone paa Skibet under hele Reisen, at han saae sig istand til at lade næsten hele Mandskabet gaae iland paa de Steder, som anløbes Noget de Commanderende ellers ikke tør vove af Frygt for Uorden. Det er ved at vise Tillid til den simple Mand, ved at behandle ham som Menneske og et som Umælende, at man er istand til at vække de bedre Egenskaber hos ham, hvorimod Svøben, der stedse hænger over Hovedet, kun fremkalder Trods og Opsætsighed. (Fædrel.)De svenske Blade omtale som en stor Mærkværdighed efter Kjøbenhavnsposten", at Kammerraad Rosenkilde i 2 Timer har raabt 57 Gange Hurra for Hs. Majestæt. En anden Curiositet har Berlingske for nylig fortalt, at der under Magistraten var en Copiist, som fik 32 Rbd. for at skjære Penne til Magistraten, som naturligviis selv tyggede dem. (S. B., Tivoli er da nu færdig og aabnedes d. 15 ds. Man kan ikke negte, at det Hele er udført med megen Smag og gjør Entrepreneuren Ære. Strax ved Jndgangen seer man til Venstre et Buffet, og vedbliver man i denne Retning kommer man først til Theatret, dernæst atter til et Buffet, noget derfra til en Divan, nedenfor hvilken 4 Lystbaade ligge i en lille Havn; derpaa følger Concertsalen, og lidt derfra en anden Divan, ved Siden af hvilken Voxcabinettet ligger, noget derfra staaer Rutschbanen; og langs Tømmerpladsen er Keglebanen anlagt og den Deel af Skydebanen, hvor Skiven staaer, den øvrige Bane løber parallelt med Rutschbanen, naar man er kommen forbi denne møder man Caroussel banen, bag hvilken og op til Bazarbygningen smaaLysthuuse ere anlagte; man naaer nu Bazarboutiterne, mellem hvilke Restaurationen er anlagt, paa de forskjellige Planer er der Circus for Kunstberidning og Liniedands m. m. Det Hele frembringer en smuk arrangeret og rig Afvexling paa forskjellige Forlystelser. (B. T.)Med den bramfrie Stilhed, som under hele Livet har fulgt det agte og elskværdige Ægtepar, feirede Hr. Organist ved St. Knuds Kirke i Odense, Dannebrogsmand Foersom og Hustru, d. 16. ds. deres Guldbryllupsdag. De hæderlige Gamle, der Begge glæde sig ved en sjelden Aands- og Legemskarskhed, hilsedes om Morgenen med en af Børn og Børnebørn afsjungen, af Carl Bagger forfattet Sang, hvortil Hr. Organist Foersom junior havde sat en simpel, men gribende Melodi. (Hp. A.) Bournonvilles sidste Forestilling i Hamborg blev modtagen med en ubeskrivelig Jubel. Selskabet blev fremkaldt, der regnede Blomster ned til det, og Publikums levende Akklamation blev ledsaget af Fanfarer, fra Orchesteret. B. traadte frem og takkede i følgende Ord: "Dank Hamburg. Jch werde dich nievergessen. Glück und Segen uder Hamburg!" Efter Forestillingen var hele Selskabet indbudet til Mademoiselle Marie i Hotel de France, hvor Kapellet bragte det en Serenade, hvilket ogsaa skete af den Schaeferske Liedertafel. Raadet og Borgerskabet i Kiel har d. 8 de taget Stadens Jnteresse med Hensyn til den paatænkte slesvigholsteenske Landbank i Overveielse, og besluttet kun at understøtte samme, naar Planen forandres derhen, at den bliver en Kommunalbank, hvis Fond sammenskydes af Kommunalkasserne og hvis hele Gevinst fordeles imellem Kommunerne.